คำกล่าวให้โอวาท
เนื่องในวันมหาธีรราชเจ้า

[bookmark: _GoBack]เรียน ท่านผู้กำกับ รองผู้กำกับ ลูกเสือ เนตรนารีทุกคน
                         วันนี้ ถือเป็นวันสำคัญอีกวันหนึ่ง เนื่องจากเป็นวัน คล้ายวันเสด็จสวรรคต
ของพระบาทสมเด็จพระมงกุฎเกล้าเจ้าอยู่หัว  ที่ประชาชนชาวไทยถวายพระนามพระองค์ว่าสมเด็จพระมหาธีรราชเจ้า ในสมัยที่พระองค์ทรงอยู่ในราชสมบัติ พระองค์ได้ทำนุบำรุงประเทศ และเหล่าอาณาประชาราษฎร์ ให้เจริญรุ่งเรืองเป็นอย่างมาก   โดยเฉพาะด้านการศึกษา
             สมเด็จพระมหาธีรราชเจ้า ทรงมีสายพระเนตรอันยาวไกล เป็นนักรบ ที่มี จิตวิญญาณ   เลือดรักชาติอย่างแรงกล้า ใช้กิจกรรมลูกเสือปลูกฝัง ให้เยาวชนมี อุดมการณ์ รักชาติ รักแผ่นดิน ดังคำขวัญที่ทรงพระราชทานไว้ว่า   "เสียชีพ อย่าเสียสัตย์"   สมเด็จพระมหาธีรราชเจ้าได้ทรงสถาปนากิจการลูกเสือไทย ในวันที่ ๑  กรกฎาคม ๒๔๕๔  จนถึง ปัจจุบัน กิจการลูกเสือไทย ได้ดำเนินมาถึง ๑๐๒  ปีแล้ว                                      
ขอขอบคุณ ท่านผู้กำกับ รองผู้กำกับ ขอบใจลูกเสือและเนตรนารี ที่ได้พร้อมใจกันมาร่วมถวายราชสดุดีในวันนี้  ขออันเชิญดวงพระวิญญาณแห่งองค์สมเด็จพระมหาธีรราชเจ้า บิดาแห่งกิจการลูกเสือไทยได้โปรดอำนวยอวยพรให้ทุกคน ประสบแต่ความสุขทุกทิพาราตรีกาลเทอญ สวัสดี

